paragraph_text: Željezo je kemijski element potreban za normalan rad stanica, a ako je slobodno unutar stanice sudjeluje kao katalizator nastanka slobodnih radikala, koji mogu oštetiti unutarstanične strukture. Željezo se nalazi unutar stanica vezano s feritinom ili u obliku hemosiderina. Pohranjeno željezo u kompleksu feritina lako je dostupno za iskorištavanje u fiziološkim procesima, za razliku željeza iz kompleksa hemosiderina koji je samo djelomično dostupan.